Sacro et exorabili loco in honore Dei sanctorumque apostolorum Petri et Pauli dicato Cluniensis cenobii, quod est constructum in pago Matisconense, quod domnus Maiolus, venerandus abbas, regere videtur. Igitur ego Teudbertus, consentiente Gauceranno et uxore sua Rotrude, dono Deo et apostolis ejus Petro et Paulo et ad prefatum locum, pro remedio uxoris meæ Raimodis, aliquid de rebus meis quæ sunt sitæ in pago Matisconense, in agro Aginacense, in villa Morviniaco: hoc est mansum indominicatum cum vinea, et servum, nomine Girardum, cum uxore et infantibus suis, et quicquid ad ipsum mansum aspicit vel aspicere videtur, campis, vineis, pratis, silvis, pascuis, aquis, aquarumque decursibus, totum ad integrum; terminat vero ipse mansus a mane et a medio die via publica, a sero rivo currente, a cercio terra Umfredi. Infra istas terminationes, cum suis pertinentiis, sicut jam dixi, dono pro remedio animæ supradictæ Raimodis, et in locum sepulturæ, et post hac die fratres Clunienses ipsas res teneant et possideant, et faciant de his omnibus quicquid facere voluerint, absque ullo contradicente. Si quis autem hujus donationis cartam calumniare temptaverit, omnino non valeat vindicare quod repetit, sed et coactus potestate, auri libram unam persolvat, et inantea hæc donatio omni tempore firma et stabilis permaneat, stipulatione subnixa. Actum Cluniacensis monasterii. S. Teudberti, qui fieri rogavit. S. Gauceranni. S. Uduldrici, filii ejus. S. Rotrudis. S. Rocleni. S. Leotpranni. S. Odilardi. S. Aydoardi. S. Livonis. S. Girmundi. S. Dadonis. S. Girberti. Data per manum Teodmari, mense aprilio, anno XXVI regnante Lothario rege.